रिपोर्ट्स के मुताबिक अपने दौरे के शैड्यूल के बारे में माइक को उत्तर कोरिया के प्रशासन द्वारा पूरी जानकारी नहीं दी गई थी। बहुत सी बातें उन्हें बताई भी नहीं गई थी। माइक को यह भी नहीं पता था कि उनके ठहरने की व्यवस्था कहां की गई है और कई बार यह सवाल करने के बाद भी कि अमेरिकी राज्य सचिव की मुलाकात किम जोंग-उन से कब होगी, कोई जवाब नहीं दिया गया था। किम से मुलाकात करने की बजाए माइक की बैठक किम योंग-चोल के साथ शैड्यूल की गई थी। किम योंग-चोल वर्कर्स पार्टी की सेंट्रल कमिटी के सदस्य हैं और जनरल भी हैं। उन्हें किम जोंग-उन का दायां हाथ कहा जाता है।